奥古斯托·皮诺切特

奥古斯托·何塞·拉蒙·皮诺切特·乌加尔特（西班牙语：Augusto José Ramón Pinochet Ugarte，1915年11月25号－2006年12月10号），智利总统、智利军事独裁者，智利迄今为止任职辰光最长个总统，统治智利长达16年半，并拉下台后继续担任陆军总司令直至1998年。

1973年，渠拉美国支持下通过流血政变，推翻了苏联支持个民选左翼总统阿连德，建立右翼军政府。任内进行新自由主义经济改革，使智利经济快速发展，但另一方面同时残酷打击共产分子搭毒贩子等破坏分子，产生了某些连带个人权个事件。

皮诺切特个功过受到争议，支持者认为渠迫弗得已使用强而有力个手段阻止了共产主义拉国内个蔓延，并同智利共产党革命运动之类个左翼激进组织个恐怖活动作了斗争，执行了新自由主义个市场经济政策，为智利经济个20年快速发展奠定了基础。反对者则认为，皮诺切特破坏了智利个民主政治，智利个人权搭民主大幅倒退，另外渠还实行了导致数千名反对者死伤个国家恐怖主义政策。
Category:法国裔智利人
Category:智利总统